El formajo Aziago el xe un formajo a pasta cota o semicota ke ła Republega de Venesia meteva in comercio in tuto el Mediteraneo fin dal medioevo. El vien fato col late de łe vache deł'Altopian dei sete comuni, ma ła xona de produsion ła ciapa drento anca łe provinçe de Trento, de Trevixo e de Padova . Formajo fresco, fato col late intiero, el vien stagionà dai 20 ai 40 dì, el xe pi graso e dolse de saor. Formajo scremà, co almanco 4 mesi de stagionadura. Pi ke'l diventa vecio, pi el diventa picante. Aziago mexaneło, stagionà 4 mesi, Aziago mexan, stagionà 6 mesi, Aziago vecio, stagionà 1 ano, Aziago stravecio, stagionà 2 ani. El formajo Aziago el xe anca conosù come Montegrasso, sora-de-tuto en te la provincia de Verona, par distinguarlo dal Monte Veronexe, chel xe fato en na maniera simile so l'altopiano de la Lesinia.